Metropoliten otvorio islamske galerije 
Njujorški Metropolitenski muzej je sada ponovo izložio javnosti ogromnu kolekciju islamske umetnosti u potpuno novom ambijentu. 
Metropoliten muzej ima jednu od najbogatijih kolekcija islamske umetnosti na svetu – ali je ona proteklih osam godina najvećim delom bila nedostupna javnosti - dok se muzej renovirao. Sada, sa 15 novih galerija, muzejski prostor za izlaganje islamske umetnosti je u velikoj meri povećan. Sale su grupisane po regionima i periodima, od 7. do kraja 19. stoleća, objašnjava , kustoskinja za islamsku umetnost u Metropolitenu. „“ Ponovno otvaranje Metropolitenovih islamskih galerija dolazi u vreme povećanog interesovanja za islam u svetu, tako da se očekuje veliki broj posetilaca. Oni će moći da vide komplikovano izatkane tepihe koji su toliko veliki da je moralo da ih nosi više ljudi i razvija ih u velikim odajama. Zatim nišu za molitve u mozaiku iz Irana, okrenutu ka istoku, prema Meki. Novi eksponat je i Odaja iz Damaska, prostrana soba iz 18. veka, sa zidovima od drvenih panela iz bogataškog domaćinstva. Soba je razmontirana u Siriji, dovezena u Njujork i ponovo sastavljena u muzeju. Konzervatori su popravili i obnovili sve detalje izrezbarenog i obojenog drveta i dekorativnih pločica. Šila Kenbi kaže da je soba ukrašena cvetnim motivima koji su se raširili iz Evrope, kao i geometrijskim obrascima i natpisima. Tu su i skulpture – kao što su dva čuvara palate iz srednjovekovnog Irana i slike dvorskih scena, ili ljubavnika u zagrljaju. Izloženi su i predmeti iz domaćinstva, među kojima ima i ekstravagantnih, kao što je ogromno bronzano kandilo u obliku lava. Drugi predmeti su jednostavni, ali dekorativni – sa složenim geometrijskim motivima, kaligrafijom i arabeskama, koji dominiraju islamskom umetnošću, s obzirom da je predstavljanje ljudi i životinja u islamu zabranjeno. Jedan od omiljenih komada Šile Kenbi je bela zdela iz 10. veka, sa crnim ukrasnim natpisom koji znači: „Planiranje pre rada vam štedi kajanje“. „ Tu su, naravno, i kuranski rukopisi sa prefinjenom kaligrafijom. Iako je nova postavka zamašna, 1200 izloženih predmeta predstavlja samo desetinu ukupne muzejske zbirke islamske umetnosti.